Source: https://domov.sme.sk/c/7565669/malinovu-sud-vracia-ciznarovi.html
Timestamp: 2019-11-19 06:19:11+00:00
Document Index: 1417331

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Malinovú súd vracia Čižnárovi - SME
Malinovú súd vracia Čižnárovi
Kauzu súd po deviatich mesiacoch vracia Generálnej prokuratúre pre procesnú chybu.
29. dec 2014 o 12:19 Matúš Burčík
Keďže prokuratúra sa odvolala, do konania vstúpi krajský súd.
BRATISLAVA. Pre porušenie práv Hedvigy Malinovej Žákovej odmietol Okresný súd v Nitre jej obžalobu z krivej výpovede o údajnom napadnutí v lete 2006. Podstatu kauzy, ktorá sa ťahá už osem a pol roka, súd neriešil. Generálna prokuratúra sa proti verdiktu odvolala.
„Pre Hedvigu je to veľmi príjemná správa, ale nie je to žiadna bodka za trápením, ktoré jej spôsobujú,“ reagoval na rozhodnutie nitrianskeho súdu Malinovej advokát Roman Kvasnica. Dodal, že jeho klientka teraz prežíva radostné obdobie, keďže sa čoskoro stane tretí raz matkou. „Bohužiaľ už nie na území Slovenskej republiky“.
Malinová v decembri 2013 prijala maďarské občianstvo a presťahovala sa s rodinou do Győru. Ako dôvod vtedy uviedla, že neuniká pred trestným konaním, len chce ochrániť svoje deti pred policajným obťažovaním.
Preklad obžaloby
Práve na skutočnosť, že sa pred rokom stala občiankou Maďarska, poukázal teraz súd vo svojom rozhodnutí. Mala totiž právo na preklad obžaloby do maďarčiny, čo však Generálna prokuratúra nezabezpečila.
„Medzi zadokumentovanými listinami vo vyšetrovacom spise súd nezistil žiadnu listinu, ktorou by prokurátor preukázal, že obvinená bola poučená o svojom práve, a z ktorej by vyplynulo, že sa vzdáva práva na preklad obžaloby,“ píše v uznesení sudkyňa Monika Farkašová.
Odomknite článok za pár sekúnd cez SMS predplatné za 4 € každé 4 týždne. Pošlite SMS s textom C3KEY na číslo 8787. Predplatné môžete kedykoľvek zrušiť (viac na www.sme.sk/vop).
Odomknite článok za pár sekúnd cez SMS predplatné za 4 € každé 4 týždne. Pošlite SMS s textom M3KEY na číslo 8787, alebo kliknite na „Objednať cez SMS“ a odošlite predvyplnenú správu. Predplatné môžete kedykoľvek zrušiť (viac na www.sme.sk/vop).